Vatsalaukunkiertymä

Mahalaukunkiertymä on  koirilla esiintyvä tila, jossa mahalaukku kiertyy itsensä ympäri. Mahalaukku sulkeutuu ja koira ei pysty ulostamaan tai oksentamaan. Oireina on mahan turpoaminen ja oksennusyritykset. Mahalaukunkiertymä on erittäin vakava tila ja vaatii aina eläinlääkärin hoitoa. Vatsan seutu tulee koiralla vatsalaukunkiertymässä niin kivuliaaksi, että kevytkin kosketus saa lempeänkin koiran puremaan jopa omistajaansa. Mahalaukunkiertymässä elimistö joutuu sokkitilaan ja sisäelinten verenkierto estyy. Kiertymä puretaan leikkauksessa, ja yleensä mahalaukku kiinnitetään ompelein vatsaontelon seinämään. Hoitamaton mahalaukunkiertymä johtaa koiran menehtymiseen. Vaiva on yleisempi suurilla koiraroduilla, joilla on syvä rintakehä. Ennaltaehkäisynä koiran ei kannata antaa juosta heti ruokailun jälkeen. Ruokakupin korottaminen lisää vatsalaukunkiertymän riskiä .

Katso myös
Tyrä
Suolisolmu

Lähteet

Aiheesta muualla
Suomen Briard ry, vatsalaukunkiertymä. Liisa Lehtonen. Web Archive 2010.
Vatsalaukun kiertymä. Eläinlääkäri.fi. Web Archive 2008.

Koirien sairaudet